
REPUBLIKA HRVATSKA
TRGOVAČKI SUD SPLIT
Split, Sukoišanska 6


U   I M E   R E P U B L I K E   H R V A T S K E


R J E Š E N J E

Trgovački sud u Splitu, po sucu Katarini Mikulić, povodom prijedloga predlagatelja Financijske agencije, Regionalni centar Split, Podružnica Split, Mažuranićevo šetalište 24b, OIB: 85821130368 za provedbu stečajnog postupka nad dužnikom IZO PERFEKT - BEKI d.o.o., Ulica kralja Zvonimira 75, Solin, OIB: 86529524502, dana 03. studenog 2016. godine   
	

r i j e š i o   j e

Odbacuje se zahtjev predlagatelja za provedbu stečajnog postupka nad dužnikom IZO PERFEKT - BEKI d.o.o., Ulica kralja Zvonimira 75, Solin, OIB: 86529524502.

Obrazloženje

Predlagatelj je dana 26. listopada 2016. godine podnio zahtjev za provedbu stečajnog postupka nad dužnikom IZO PERFEKT - BEKI d.o.o., Ulica kralja Zvonimira 75, Solin, OIB: 86529524502.

Temeljem odredbe čl. 5. st. 1. i 2. Stečajnog zakona ("Narodne novine" broj 71/15, u daljnjem tekstu: SZ) stečajni postupak se može otvoriti ako sud utvrdi postojanje stečajnog razloga, a stečajni razlozi su nesposobnost za plaćanje i prezaduženost.

Provjerom u stečajnoj pisarnici ovog suda utvrđeno je da je već ranije dužnik IZO PERFEKT - BEKI d.o.o., Ulica kralja Zvonimira 75, Solin, OIB: 86529524502 podnio ovom sudu prijedlog za otvaranja predstečajnog postupka, te je taj prijedlog zaveden pod poslovnim brojem 1.St-1682/2016, te je postupak povodom tog prijedloga u tijeku.

Prema odredbama članka 15. stavak 2. SZ, propisano je, ako je pokrenut predstečajni postupak, do njegova završetka nije dopušteno pokretanje stečajnoga postupka.

Slijedom navedenog, ovaj sud je odlučio kao u izreci rješenja, temeljem odredbe članka 15. stavak 2. SZ-a. 

U  Splitu, 03. studenog 2016. godine


								          SUDAC 


								            Katarina Mikulić 
								

POUKA O PRAVNOM LIJEKU: Protiv ovog rješenja dopuštena je žalba. Žalba se može izjaviti u roku od osam dana od dostave rješenja, a dostava ovog rješenja smatra se obavljenom istekom osmog dana od dana njegove objave na mrežnoj stranici e-Oglasna ploča sudova. Žalba se podnosi Trgovačkom sudu u Splitu, pismeno u tri primjerka, a o istoj odlučuje Visoki trgovački sud Republike Hrvatske. 

